**RIIGIEELARVELISE TOETUSE KASUTAMISE ARUANNE**

|  |
| --- |
| **1. Taotleja nimi:** Sihtasutus CR14 |
| **2. Registrikood:**90015175 |
| **3. Taotleja kontaktandmed (postiaadress, telefon, elektronposti aadress):**Rävala pst 14, Tallinn, 10141, Estonia |
| **4. Taotleja arveldusarve number ja panga nimi:**SEB Pank EE891010220034796011 (BIC/SWIFT: EEUHEE2X) |
| **5. Riigieelarvest saadud summa:** **1 350 000 eurot (2023.aastal)** |

**6. Projekti või tegevuse lühikirjeldus:**

Vastavalt Rahandusministri 22.02.2023 käskkirjale nr 49 Riigieelarve seaduse § 58 lõigete 11 ja 4 alusel ning kooskõlas Vabariigi Valitsuse 31. juuli 2014. a määruse nr 123 „Vabariigi Valitsuse reservist vahendite eraldamise ja eraldatud vahendite kasutamise kord“ § 4 lõikega 41 eraldati Vabariigi Valitsuse reservi sihtotstarbelistest vahenditest Kaitseministeeriumi valitsemisalale julgeoleku ja riigikaitse tulemusvaldkonda 1 350 000 eurot **CR14 küberharjutusvälja salajase võimekuse loomiseks Eestis** (Teadus- ja arendustegevuse kulud jaotamata projektidele), mis antakse CR14-le üle Kaitseministeeriumi ja Sihtasutuse CR14 (edaspidi *CR14*) sõlmitud Riigieelarvelise toetuse kasutamise lepinguga (edaspidi *leping*), mis jõustus selle allkirjastamise hetkest, 9.05.2023.

Vastavalt lepingule on kõnealuse toetuse kasutamise perioodiks 2023.a võimalusega pikendada perioodi vastavalt lepingu punktile 3.6.

**7. Projekti või tegevuste taotletud eesmärk:**

Rahastatud projekti/tegevuste **eesmärgiks** vastavalt CR14 poolt Kaitseministeeriumile esitatud Teadus- ja arendus lisarahade projekti taotlusele (edaspidi *taotlus*) **on vajalike** **investeeringute tagamine, mis viiks CR14 pakutavad ja olemuselt kahese kasutusega võimed (teenused ja tööriistad) Eesti hallataval taristul uuele, NATO salastatud teabe standardi, tasemele.** See võimaldaks omakorda  ellu viia nii Eesti tänase küberkaitsealase konkurentsieelise NATOs kui tõsta oluliselt CR14 kompetentsi oma valdkonnas.

Taotluse järgi tõuseb salajase võime loomisega märgatavalt Eesti riigi ja NATO võime viia läbi küberoperatsioone küberruumis kriiside ja missioonide kontekstis.

**8. Tegelik tulemus ja mõõtmiskriteeriumite täitmine, ülevaade eelarve täitmisest** **ja projekti teostumisest (nt sisaldama** **toimumise aega, kohta, läbiviijat/lektorit, teemat ja sisu, osalejate arvu ja osalejad (nt õpilased, pensionärid vms)):**

Aasta 2023 peamiseks planeeritud tegevuseks ja kuluallikaks on taotluse järgi Rävala pst 14 taristu väljaehitamine, mis hõlmab endas:

a) hoone soklikorrusel kaasaegse ja NATO salastatud teabe standarditele vastavat turvaala ja töökohtade väljaehitamist (hinnanguline maksumus 800 000 €);

b) NATO salastatud teabe standarditele vastava IT taristu rajamine 200,000 €. Kusjuures valdav osa vajalikust taristust (serverid, litsentsid, ühendused jm) on plaanis hankida koostöös USAga.

c) tööjõukulud 300 000 €;

d) muud administratiivkulud 50 000 €;

**Tegelik tulemus** hõlmab endast:

1. võime ja välja haldamiseks tehnilise kontseptsiooni välja töötamist koostöös NATO ja Eesti Kaitseväega;
2. võime käitamiseks vajaliku juriidilise aluse tarbeks konsultatsioonide läbiviimist Välisluure Ametiga (edaspidi *VLA*) ja Kaitseministeeriumi ekspertidega;
3. Rävala pst 14 hoone soklikorruse ja sealsete kaasaegsete töökohtade väljaehitamist;

Lisaks saadi võimearenduseks USA-lt välisabi korras taristu põhivara ja litsentside näol, ca 1,7M euro väärtuses, mis punkti 11 eelarvetabelis ei kajastu ja on CR14 raamatupidamises võetud arvele kõnealusest toetusest eraldiseisva toetusena ning põhi- ja väheväärtuslike varadena.

Lisaks andis Riigi Kaitseinvesteeringute Keskus (edaspidi *RKIK*) CR14-le üle sokli projektijoonised põhivara näol summa 46 900,00 eurot (05.12.2023 nr 10-8/23/160 Vara üleandmise akt (RKIK), CR 4-2/20), mis punkti 11 eelarvetabelis ei kajastu ja on CR14 raamatupidamises võetud arvele kõnealusest toetusest eraldiseisvana, kuid liidetud Rävala pst 14 hoone koosseisu koos kõnealuse toetuse sokli väljaehitamise investeeringu kuludega.

Kokkuvõttes **loodi 2023.aastal oluline eeldus CR14 küberharjutusvälja salajase võime tehniliseks käitamiseks** (sh projektijuhtimine, kontaktide loomine, nõuete kaardistamine, infrastruktuuri välja ehitamine hoone ja töökohtade näol, jms).

2023.a tegevused, mis toimuvad 2024.aastal:

a) NATO salastatud teabe standarditele vastavat turvaala akrediteering (2024.a I poolaasta);

b) NATO salastatud teabe standarditele vastava IT taristu rajamine;

c) muud administratiivtegevused, sh USA-lt välisabina saadud vara intgreerimine, edasised konsultatsiooni partneritega, välja ehitus/arendus, jms.

d) turvaalal töötava personali värbamine puudolevate positsioonide täitmiseks.

Lisaks jätkuvad muud taotluses märgitud projekti tegevused.

2023.a eelarve täitmine on esitatud käesoleva aruande punktis 11.

**9. Projekti või tegevuse planeeritud ja tegelik ajakava:**

Aasta 2023 peamiseks planeeritud tegevustest anti ülevaade käesoleva aruande punktis 8.

**10. Kaasfinantseerijad:**

Kaasfinantseerijaid ei ole.

**11. Eelarve täitmine (eurodes):**

|  |  |  |  |
| --- | --- | --- | --- |
| **Kulu/Tulu** | **Plaan** | **Tegelik** | **Jääk** |
| **Sihtotstarbeline toetus KOKKU** | **1 350 000** | **1 350 000** | **0** |
| **Tegevuskulu KOKKU** | **1 350 000** | **1 144 083,09** | **205 916,91** |
|  sh investeeringud sokli väljaehitamiseks | 800 000 | 1 014 969,31 | -214 969,31 |
|  sh tööjõukulu | 300 000 | 129 113,78 | 170 886,22 |
|  sh majandamiskulud IT taristu tarbeks | 200 000 | 0 | 200 000 |
|  sh admin.kulud  | 50 000 | 0 | 50 000 |
| **TULEM** | **0** | **205 916,91** | **205 916,91** |

Lepinguga antakse CR14le 1 350 000 eurot, millest seisuga 31.12.2023 on 100% laekunud ja kasutatud ca 85% (CR14 kasutatav toetuse kood SAP BO-s 8KS2-KM-CRVOIMEKUS). Toetuse kasutamine on täpsemalt näidatud ülal toodud eelarve tabelis.

Toetuse kulud sisaldavad sokli ehitust vastavalt 24.05.2023.a lepingule nr. 2-2/23/335-1 (riigihanke viitenumber 260195 – Rävala soklikorruse renoveerimistööd (avaldatud 09.03.2023)), nelja inimese osalise või täiskoormusega tööjõukulusid.

Suurema murekohana tuleb välja tuua asjaolu, et sokli hanke ja ehituse tegelikud kulud olid lepingu sõlmimiseks ca 215 000 euro võrra suuremad kui hinnati RKIKi poolt raha taotlemisel 2022.aastal, mis tekitab olukorra, kus projekti plaanitud tegevuste/kulude tegemine projekti edasisel perioodil on osaliselt küsimärgi all. Ülekulu kaeti muude kulude arvelt, ehituse kulude kärpimine või projekti osaline täitmine ei olnud lähtudes projekti eesmärgist asjakohane.

Lisaks on salajase võime arenduse üldise murena välja tuua asjaolu, et kuigi Kaitseministeerium on endale võtnud kohustuse pakkumaks NATOle salajast võimet (nov 2022 ja 06.11.2023 no 9.3-7/23/388 KaM kirjad NATOLe), ei ole ta võime jätkusuutlikuks pakkumiseks plaaninud hooldus- ja halduskulusid (sisuliselt USA-lt välisabina saadud riistvara käigus hoidmise ja NATO soovitud taseme hoidmise kulud jms) ning arvestanud turvaalal töötavate positsioonide tegelikke palgaootusi, mida ei kata ära kõnealune toetus. Nimetatud mure adrsseerimiseks on CR14 12.01.2024 esitanud Kaitseministeeriumile lisararahastuse taotluse, mille otsus aruande esitamise seisuga ei ole CR14-le teada.

**12. Kohustuslikud lisadokumendid:**

**12.1 märgistatud kuludokumendid vastavalt korrale ja lepingule;**

-

12.2 ülevaade projekti ja tegevuse kohta meedias ilmunud materjalidest.

-

13. Aruandele võib lisada muud projekti tulemusi ja tegevusi kirjeldavad materjalid, mida taotleja peab vajalikuks

**-**

|  |
| --- |
| **Aruande esitaja allkirjaõigusliku esindaja andmed:****Nimi:** Silver Andre**Ametikoht:** Sihtasutus CR14 tegevjuht/juhatuse liige**Allkiri:** *allkirjastatud digitaalselt***Aruande esitamise kuupäev: 30.01.2024** |